# Casa-fàbrica Pons

La casa-fàbrica Pons és un conjunt arquitectònic situat als carrers de Sant Pere més Alt i de Trafalgar de Barcelona, catalogat com a bé amb elements d'interès (categoria C).

## Història

Com el seu germà Josep (fundador de la colònia Pons a Puig-reig) i el seu nebot Lluís Gonzaga, Antoni Pons i Enrich pertanyia a una nissaga de fabricants tèxtils de Manresa. El 1850 es va casar amb Paula Pla i Serrano, pubilla i filla del fabricant Gaspar Pla i de Josepa Serrano, i d'aquesta manera va passar a dirigir l'empresa familiar.
A finals del segle xix, va adquirir la casa Sampere al carrer de Sant Pere Més Alt, 59 de Barcelona, i el 1899, va demanar permís per a enderrocar les construccions existents i edificar-hi de nova planta, segons el projecte de l'arquitecte Eduard Mercader. El seu renebot Josep Pons i Arola (net de Josep Pons i Enrich) estava casat amb Mercè Ferrer i Bertrand, filla de Maria i neboda de Manuel Bertrand i Salsas, que hi traslladà el magatzem i despatx de la societat Manuel Bertrand i Fill i Cia.
El 1924, Francesc Pons i Pla, fill i hereu d'Antoni, va demanar permís per a reconstruir el clavegueró del núm. 59 bis, i el 1926 es va reparar la claraboia central dels núms. 59-59 bis, els baixos del qual eren arrendats per Eusebi Bertrand i Serra, segons el projecte de l'arquitecte Melcior Vinyals.
El 1954, el director de Tèxtils Bertrand Serra SA va demanar permís per a que els camions de la seva empresa hi poguessin aparcar a la vorera, i aquell mateix any, l'altra societat fundada per Eusebi Bertrand, Comercial Bertrand Serra SA, va demanar permís per a instal·lar quatre motors i canviar de nom diversos aparells industrials a l'edifici del carrer de Trafalgar.

## Descripció

Està compost per dos edificis «siamesos» d'habitatges al carrer de Sant Pere més Alt, de planta baixa (desdoblada en semisoterrani i entresol) i quatre pisos, un cos de planta baixa i dos pisos a l'interior d'illa, originalment destinat a magatzem, i altres dos edificis «siamesos» al carrer de Trafalgar, de planta baixa i quatre pisos.

## Referències

* ↑ «Edifici d'habitatges». Catàleg de Patrimoni. Ajuntament de Barcelona.
* ↑ Ferrer Alòs, 2005, p. 21.
* ↑ Ferrer Alòs, 2005, p. 18-19.
* ↑ Anuario-Riera, 1896, p. 345.
* 1 2 «Antonio Pons. Sant Pere Més Alt 59-59 bis i Trafalgar 42 (ara: 50-52). Enderrocar i construir dues cases». Q127 Foment 1418 Z. AMCB, 01-03-1899.
* ↑ «Antonio Pons i Enrich. Trafalgar 42 i 42 bis i Sant Pere Més Alt 59 i 59 bis. Sol·licitar baixa d'arbitri de mur de tanca». Q127 Eixample 731/1899. AMCB, 23-11-1899.
* ↑ Ferrer Alòs, 2005, p. 24.
* ↑ Serra Rotés, 2016, p. 222.
* ↑ Anuario del comercio, de la industria, de la magistratura y de la administracion, 1904, p. 1305.
* ↑ Anuario-Riera, vol. 1, 1908, p. 919.
* ↑ «Francisco Pons. Sant Pere Més Alt 59 bis. Reconstruir un clavegueró». Q127 Foment 1120/1924. AMCB.
* ↑ «Ramon Sagarra en representació de Eusebio Bertrand. Alta de San Pedro (actualment Sant Pere Més Alt) 59 i 59 bis. Reparar la claraboia interior i practicar obres de reforma a la casa». Q127 Foment 4042/1927. AMCB.
* ↑ «Instància de José Casado Mas, Director de Textiles Bertran Serra, s.a., sol·licitant s'autoritzi als camions de la seva empresa a aparcar sobre la vorera enfront els nums. 59, 59 bis, 61 i 63 del c. Sant Pere mes alt». P111 Ordenació i gestió del transport 1224. AMCB, 02-03-1954.
* ↑ «Instància de Textiles Bertrand Serra, s.a. sol·licitant prorroga de l'autorització per estacionar camions enfront al seu domicili, a la vorera del c. Sant Pere més alt, 59 i 59 bis». P111 Ordenació i gestió del transport 1616. AMCB, 06-06-1957.
* ↑ «Comercial Bertrand y Serra S.A. Trafalgar 50-52. Permís per a instal·lar quatre motors». Q122 Activitats 101404. AMCB, 1954.
* ↑ «Comercial Bertrand y Serra SA. 50. Canvi de nom de diversos aparells industrials instal·lats». Q122 Activitats 100690. AMCB, 1954.

## Vegeu també

* Jardins de la Torre Melina

## Bibliografia

* Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019, p. 223-225. ISBN 9788491562160.
* Cabana, Francesc «Els Pons a Puig-reig». Fàbriques i empresaris. Els protagonistes de la Revolució Industrial a Catalunya. Enciclopèdia Catalana, 1992.
* Cabana, Francesc «Els Serra i els Bertrand». Fàbriques i empresaris. Els protagonistes de la Revolució Industrial a Catalunya. Enciclopèdia Catalana, 1992.
* Ferrer Alòs, Llorenç «Familia e industrialización en Catalunya. La trayectoria de los Pons y Enrich de Manresa». Historia Social, 5, 2005, pàg. 3-29.
* Serra i Rotés, Rosa «Colònies agrícoles a Catalunya. L’exemple de la família Pons». X Jornades d'Arqueologia Industrial a Catalunya, 2016, pàg. 217-225. Arxivat de l'original el 03-03-2022.

## Enllaços externs

* «09/11/2016 Casa Antoni Pons». Redescubriendo Barcelona y más allá (blog). Ramón Sales Encinas, 07-06-2017.